
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      24.03.2015   

Nr. 4c-2/258









  
Plx 209/2015
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.2/2015 pentru reglementarea unor măsuri bugetare, trimis spre dezbatere în fond cu adresa nr. PLx.209 din 9 martie 2015, înregistrat sub nr. 4c-2/258 din 11 martie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Viorel ŞTEFAN

  Plx 209/2015
RAPORT
asupra proiectului de Lege privind aprobarea Ordonanţei Guvernului nr.2/2015 pentru reglementarea unor măsuri bugetare
    
       În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanţe şi bănci a fost sesizată spre dezbatere pe fond cu proiectul de Lege privind aprobarea Ordonanţei Guvernului nr.2/2015 pentru reglementarea unor măsuri bugetare, trimis spre dezbatere în fond cu adresa nr. PLx.209 din 9 martie 2015, înregistrat sub nr. 4c-2/258 11 martie 2015.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
     Proiectul de lege a fost avizat favorabil de către Consiliul Legislativ şi Comisia pentru administraţie publică şi amenajarea teritoriului.
    
      Proiectul de Lege supus dezbaterii are ca obiect de reglementare acordarea dreptului ca autorităţile publice finanţate integral din venituri proprii să poată constitui, la trezoreria statului, depozite la termen numai din excedentele bugetelor proprii de venituri şi cheltuieli ale anilor precedenţi. Totodată se reglementează faptul că nivelul dobânzilor la vedere şi al dobânzilor pentru depozitele la termen se stabileşte prin ordin al ministrului finanţelor publice.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege menţionat mai sus, în şedinţa din 24 martie 2015.
Din totalul de 34 de membri ai Comisiei pentru buget, finanţe şi bănci    şi-au înregistrat prezenţa la dezbateri 31 deputaţi.
La dezbaterea acestui proiect de Lege au fost prezenţi, în calitate de invitaţi, reprezentanţi ai Ministerului Finanţelor Publice.
    În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu majoritate de voturi, să supună spre dezbatere şi adoptare plenului Camerei Deputaţilor proiectul de Lege privind aprobarea Ordonanţei Guvernului nr.2/2015 pentru reglementarea unor măsuri bugetare, cu un amendament admis prezentat în anexă.

    În raport cu obiectul şi conţinutul său proiectul de lege face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu,

Giorgiana Ene

Expert parlamentar

Florentina Rădoi
Anexă

Amendamente admise
	Nr.crt.
	Text iniţial
	Text Senat
	Amendament

	1. 
	
	Lege privind aprobarea Ordonanţei guvernului nr.2/2015 pentru reglementarea unor măsuri bugetare
	

	2. 
	
	Articol unic: Se aprobă Ordonanţa Guvernului nr.2 din 21 ianuarie 2015 pentru reglementarea unor măsuri bugetare, adoptată în temeiul art. 1, pct. I, poz.1 din Legea nr. 184/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.53 din 22 ianuarie 2015
	Articol unic: Se aprobă Ordonanţa Guvernului nr.2 din 21 ianuarie 2015 pentru reglementarea unor măsuri bugetare, adoptată în temeiul art. 1, pct. I, din Legea nr. 184/2014 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.53 din 22 ianuarie 2015, cu următoarea completare:


	3. 
	Ordonanţă pentru reglementarea unor măsuri bugetare
	NEMODIFICAT
	NEMODIFICAT

	4. 
	Art.I. - Articolul 10 din Ordonanţa de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată în Monitorul Oficial al României, Partea I, nr. 295 din 16 aprilie 2008, cu modificările şi completările ulterioare, se modifică şi va avea următorul cuprins:

	NEMODIFICAT
	NEMODIFICAT

	5. 
	„Art.10. - (1) Trezoreria statului acordă dobânzi la disponibilităţile păstrate în contul curent general al trezoreriei statului care, potrivit reglementărilor legale în vigoare, sunt purtătoare de dobânzi, cu excepţia sumelor provenite din subvenţii bugetare.
(2) Pentru sumele păstrate în conturi deschise la trezoreria statul celor prevăzute la art.5 alin.(lO), operatorii economici şi beneficii externe nerambursabile postaderare prevăzuţi la art. 5 alin. (14), alţii decât instituţiile publice, beneficiază de dobândă.
(3) Pentru operaţiunile de plăţi dispuse din conturile purtătoare de dobândă, prevăzute la alin.(2), derulate prin intermediul sistemelor de decontare a plăţilor de mică şi mare valoare în relaţia cu instituţiile de credit, se percep comisioane care constituie venituri ale bugetului trezoreriei statului. Cuantumul acestora se situează la nivelul comisioanelor plătite de trezoreria statului către Banca Naţională a României şi Societatea Naţională de Transfer de Fonduri şi Decontări - TRANSFOND - S.A.
(4) Din disponibilităţile păstrate în conturile deschise la trezoreria statului, prevăzute la alin. (1) şi (2), pentru care se acordă dobândă la vedere, se pot constitui depozite la termen la solicitarea scrisă a titularilor acestora.
(5) Instituţiile şi autorităţile publice indiferent de forma de finanţare şi subordonare, nu beneficiază de dobândă la vedere, cu excepţia disponibilităţilor acestora prevăzute la alin.(l).
(6) La solicitarea scrisă a instituţiilor şi autorităţile publice finanţate integral din venituri proprii, acestea pot constitui la trezoreria statului depozite la termen numai din excedentele bugetelor proprii de venituri şi cheltuieli ale anilor precedenţi, inclusiv în situaţia în care acestea cuprind sume primite de la alte bugete dar pentru care legea nu prevede regularizarea sumelor respective cu bugetele din care provin. Responsabilitatea cu privire la sumele constituite sub formă de depozite, revine în totalitate ordonatorului de credite care îşi gestionează bugetul de venituri şi cheltuieli.
(7) Nivelul ratelor dobânzilor la vedere şi al depozitelor la termen se stabileşte prin ordin al ministrului finanţelor publice.
(8) Dobânda aferentă certificatelor de trezorerie pentru populaţie, nerăscumpărate la scadenţă şi transformate în certificate de depozit, se plăteşte de la bugetul de stat.
(9) Pentru operaţiunile efectuate în contul deschis pe numele Comisiei Europene prevăzut la art. 5 alin. (13), trezoreria statului nu percepe comisioane
(10) Pentru alte servicii prestate de trezoreria statului la solicitarea de credit şi operatorilor economici se percep comisioane care constituie bugetului trezoreriei statului. Natura şi nivelul comisioanelor se stabilesc prin ordin al ministrului finanţelor publice.”

	NEMODIFICAT
	NEMODIFICAT

	6. 
	Art.II. - (1) Dobânda la vedere şi la depozite la termen încasată până la data intrării în vigoare a prezentului act normativ de instituţiile şi autorităţile publice finanţate integral din venituri proprii, din administraţia publică centrală şi din administraţia publică locală, la excedentele din anii precedenţi ale bugetelor de venituri şi cheltuieli şi la rezultatul anului curent obţinut ca diferenţă între execuţia conturilor de venituri şi de cheltuieli aferente respectivelor bugete, potrivit dispoziţiilor Ordonanţei de urgenţă a Guvernului nr. 146/2002 privind formarea şi utilizarea resurselor derulate prin trezoreria statului, republicată, cu modificările şi completările ulterioare, nu se reconstituie şi rămâne la dispoziţia acestora. începând cu data intrării în vigoare a prezentei ordonanţe dobânda la vedere nu se mai calculează.
(2) Dobânda la depozitele la termen constituite până la data intrării în vigoare a prezentului act normativ, de instituţiile publice prevăzute la alin.(l) se calculează conform convenţiilor care au stat la baza constituirii acestora. La expirarea termenelor pentru care au fost constituite depozitele, dobânda calculată urmează regimul prevăzut la alin.(l).
	NEMODIFICAT
	NEMODIFICAT

	7. 
	Art.III. - Angajamentele legale încheiate în anul 2014 şi care nu au fost plătite, aferente contractelor de finanţare pentru Programul naţional de dezvoltare locală, se pot asigura, în condiţiile art. 12 alin. (1) din Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală, cu modificările şi completările ulterioare, din creditele bugetare aferente anului 2015 aprobate în bugetul Ministerului Dezvoltării Regionale şi Administraţiei Publice cu această destinaţie, prin Legea bugetului de stat pe anul 2015 nr. 186/2014.

	NEMODIFICAT
	NEMODIFICAT

	8. 
	-------
	-----------
	1. După articolul III. se introduce un nou articol, articolul IV. cu următorul cuprins: 
Art. IV. - Alineatele (1) şi (2) ale articolului 45 din Ordonaţa de urgenţă a Guvernului            nr. 88/2013 privind adoptarea unor măsuri fiscal-bugetare pentru îndeplinirea unor angajamente convenite cu organismele internaţionale, precum şi pentru modificarea şi completarea unor acte normative, publicată în Monitorul Oficial al României, Partea I, nr 593 din 20 septembrie 2013, aprobată cu modificări prin Legea nr. 25/2014, cu modificarile ulterioare, se modifică şi vor avea următorul cuprins: 
„ Art.45.- (1) Ministerul Finanțelor Publice prezintă Guvernului rezultatele prioritizării până la data de 31 mai a fiecărui an, în vederea aprobării prin memorandum a listei proiectelor prioritizate. 
  (2) Ordonatorii principali de credite transmit Ministerului Finanțelor Publice lista proiectelor de investiții publice prioritizate până cel târziu la data de 15 aprilie a fiecărui an.” 

